Pak slae tuis dalk onwettig – praag.co.za
Pak slae tuis dalk onwettig
Die minister van maatskaplike ontwikkeling het glo gesê ouers moet hul kinders met behoorlike waardes grootmaak om seker te maak dat hulle nie hul eie kinders eindelik doodmaak nie.
’n Nuwe wetsontwerp kan dit onwettig gaan maak vir ouers om hul kinders by die huis ’n pak slae te gee.
Bathabile Dlamini, die minister van maatskaplike ontwikkeling het glo aan ‘n koerant gesê ouers moet hul kinders met behoorlike waardes grootmaak om seker te maak dat hulle nie hul eie kinders eindelik doodmaak nie.
“As ’n man sy vrou slaan, is dit ’n misdaad, maar as ’n ouer ’n hulpelose kind slaan, is dit nie onwettig nie,” het sy glo gesê.
Volgens berigte kan ouers ingevolge dié wetsontwerp van aanranding aangekla word as indien hulle kinders met ’n plat hand op hul boude slaan of enige ander metode van lyfstraf toedien.
Lyfstraf by skole is reeds in 2006 onwettig verklaar.
Dit is glo die tweede keer dat die nie-regerings­organisasie, Children’s Right Project, poog om pak slae onwettig te maak.
In 2007 het hul eerste poging glo misluk nadat hulle glo hewige teenkanting van kulturele en godsdienstige groepe ontvang het. – looklocal.co.za
Skrywer Karin RoodtGepubliseer op 4 Augustus 2013 4 Augustus 2013 Kategorieë Nuus, Suider-AfrikaSleutelwoord boudpiets, Children's Right Project, kinderwette, lyfstraf, minister van maatskaplike ontwikkeling, pak slae, plat hand
Vorige Vorige artikel: Swazi-hoofman verbied minirompe en broeke vir vroue
Volgende Volgende artikel: Die kopdoek as bevrydingsimbool